Oren Eizenman

Oren Eizenman (s. 27. maaliskuuta 1985 Toronto, Ontario, Kanada) on israelilais-kanadalainen entinen jääkiekkoilija, pelipaikaltaan keskushyökkääjä. Hän on harvoja Israelin maajoukkueessa pelanneita ammattilaiskiekkoilijoita. Eizenman syntyi Kanadassa ja pelasi suurimman osan urastaan Pohjois-Amerikassa, jossa hän pelasi neljänä kautena AHL:ssä yhteensä 82 runkosarjaottelua tehopistein 6+9=15 ja neljä playoff-ottelua tehden yhden syöttöpisteen. Eizenman pelasi uransa kaksi viimeistä kautta Aasian liigassa. Hän pelasi joinakin kesinä myös Israelissa saadakseen oikeuden edustaa maata arvokisoissa.

Ura
Seuraura
OHL-joukkue Erie Otters varasi Eizenmanin 240. pelaajana vuonna 2001, mutta hän ei kuitenkaan koskaan siirtynhyt CHL:ään. Eizenman vietti kauden 2002–2003 OPJHL-joukkue Wexford Raidersissa, jonka jälkeen hän kävi vuodet 2003–2007 Rensselaer Polytechnic Institutea. Eizenman valittiin ensimmäisen yliopistokautensa päätteeksi ECAC Hockeyn tulokkaiden tähdistökentälliseen. Kaudella 2005–2006 hän oli RPI:n paras maalintekijä ja toiseksi paras pistemies Kevin Croxtonin jälkeen. Eizenman esiintyi yliopistovuosiensa aikana myös Israelin pääsarjan Haifa Hawksissa kausina 2003–2004 ja 2004–2005.

Kaudeksi 2007–2008 Eizenman siirtyi ECHL-joukkue Fresno Falconsiin, jonka paras pistemies ja maalintekijä hän oli tehoilla 27+39=66. Eizenman valittiin sekä ECHL:n tammi- että helmikuun 2008 kuukauden pelaajaksi. Hän pelasi samalla kaudella myös yhteensä kahdeksan AHL-ottelua Worcester Sharksin ja Milwaukee Admiralsin joukkueissa. Kaudella 2008–2009 Eizenman pelasi peräti viidessä eri seurassa; hän edusti ECHL:ssä Falconsia ja Stockton Thunderia sekä AHL:ssä Manitoba Moosea, San Antonio Rampagea ja Milwaukee Admiralsia, jossa Eizenman vietti loppukevään. Yhteensä hän teki kauden aikana AHL:ssä 31 runkosarjaottelussa tehot 2+5=7 sekä neljässä playoff-ottelussa yhden syöttöpisteen.

Kauden 2009–2010 Eizenman vietti lähinnä ECHL:n Stockton Thunderissa, jonka kolmanneksi paras pistemies hän oli tehoilla 21+38=59. Eizenman oli myös kevään 2010 pudotuspeleissä joukkueen paras pistemies ja syöttäjä tehoilla 3+16=19. Hän pelasi kauden aikana myös seitsemän AHL-ottelua Milwaukeessa. Kauden 2010–2011 Eizenman vietti suurimmaksi osaksi AHL:ssä Syracuse Crunchin ja Connecticut Whalen joukkueissa tehden yhteensä 36 runkosarjaottelussa tehot 4+2=6. Kevätkautensa hän pelasi pääasiassa sarjatasoa alempana ECHL:n Elmira Jackalsissa, jonka varakapteenina Eizenman toimi.

Eizenman siirtyi kaudeksi 2011–2012 Aasian liigan eteläkorealaisjoukkue High1:n riveihin. Hän oli joukkueen toiseksi paras pistemies koko liigan piste- ja maalipörssin voittaneen Michael Swiftin jälkeen tehoilla 22+41=63. Eizenman itse sijoittui pistepörssissä neljänneksi. Kaudeksi 2012–2013 hän siirtyi samassa liigassa pelaavaan japanilaisjoukkue Nippon Paper Cranesin riveihin. Eizenman oli joukkueen kolmanneksi paras pistemies tehoilla 13+25=38. Eizenman lopetti seurajoukkueuransa kevääseen 2013.

Maajoukkueura
Eizenman edusti Israelia II-divisioonan MM-kilpailuissa vuosina 2004 ja 2005, joista jälkimmäinen turnaus päättyi B-lohkon kultaan ja sarjanousuun seuraavaksi vuodeksi I-divisioonaan. Hän voitti turnauksen piste- ja maalipörssin tehoilla 10+4=14. Vuoden 2006 I-divisioonan turnaus päättyi kuitenkin taas putoamiseen. Eizenmanin tekemät tehot 1+2=3 riittivät Israelin sisäisen pistepörssin jaettuuan kärkisijaan hänen veljensä Alonin kanssa. Oren Eizenman pelasi seuraavan kerran arvokisoissa vuoden 2013 IIB-divisioonan turnauksessa, joka päättyi kultaan ja sarjanousuun seuraavaksi vuodeksi IIA-divisioonaan. Hänet valittiin myös Israelin parhaaksi pelaajaksi. Vuoden 2014 IIA-divisioonan turnaus päättyi taas putoamiseen.

Muuta
Eizenmanin isoveljet Alon ja Erez ovat myös entisiä Israelin maajoukkuepelaajia. Veljesten isä Brett pelasi baseballia Israelin pääsarjassa.

Tilastot
 2002–2003  Wexford Raiders  OPJHL  47  25  32  57  8  -  -  -  -  - 2003–2004  RPI (Rensselaer Polytechnic Inst)  NCAA  37  6  12  18  12  -  -  -  -  -  MMd2  2  0  0  0  0 2004–2005  RPI (Rensselaer Polytechnic Inst)  NCAA  27  6  14  20  8  -  -  -  -  -  MMd2  5  10  4  14  6 2005–2006  RPI (Rensselaer Polytechnic Inst)  NCAA  37  16  22  38  33  -  -  -  -  -  MMd1  5  1  2  3  6 2006–2007  RPI (Rensselaer Polytechnic Inst)  NCAA  28  9  14  23  37  -  -  -  -  - 2007–2008  Fresno Falcons  ECHL  53  27  39  66  28  6  4  1  5  2   Worcester Sharks  AHL  7  0  1  1  4  -  -  -  -  -   Milwaukee Admirals  AHL  1  0  0  0  0  -  -  -  -  - 2008–2009  Fresno Falcons  ECHL  12  3  10  13  10  -  -  -  -  -   Stockton Thunder  ECHL  2  0  1  1  4  -  -  -  -  -   Manitoba Moose  AHL  6  0  0  0  2  -  -  -  -  -   San Antonio Rampage  AHL  5  0  2  2  2  -  -  -  -  -   Milwaukee Admirals  AHL  20  2  3  5  0  4  0  1  1  4 2009–2010  Stockton Thunder  ECHL  61  21  38  59  61  15  3  16  19  4   Milwaukee Admirals  AHL  7  0  1  1  2  -  -  -  -  - 2010–2011  Elmira Jackals  ECHL  20  7  16  23  48  1  0  0  0  0   Syracuse Crunch  AHL  3  0  0  0  0  -  -  -  -  -   Connecticut Whale  AHL  33  4  2  6  6  -  -  -  -  - 2011–2012  High1  ALIH  36  22  41  63  54  -  -  -  -  - 2012–2013  Nippon Paper Cranes  ALIH  33  13  25  38  34  4  2  2  4  2  MMd2 B  5  8  10  18  4 2013–2014  ei pelannut                       MMd2 A  5  3  5  8  0 4 kautta  yhteensä  AHL  82  6  9  15  16  4  0  1  1  4 2 kautta  yhteensä  ECHL  148  58  104  162  151  22  7  17  24  6 2 kautta  yhteensä  ALIH  69  35  66  101  88  4  2  2  4  2

Lähteet

Viitteet

Luokka:Israelilaiset jääkiekkoilijat
Luokka:Kanadalaiset jääkiekkoilijat
Luokka:Vuonna 1985 syntyneet
Luokka:Elävät henkilöt